शीर्षक: पाकिस्तान ने पहला टेस्ट मैच जीता\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
पाकिस्तान ने मुल्तान में खेले गए पहले टेस्ट मैच में इंग्लैंड को 22 रन से हरा दिया है, खेल के अंतिम दिन इंग्लैंड की टीम 175 रन के स्कोर पर ऑल आउट हो गई.

पाकिस्तान के स्पिनर दानिश कनेरिया और दोनों तेज़ गेंदबाज़ इंग्लैंड की दूसरी पारी को समेटने में सफल रहे, कनेरिया ने 62 रन देकर चार विकेट लिए जबकि शोएब को तीन और समी के हाथ दो विकेट आए.

इंग्लैंड की ओर से सिर्फ़ ग्राएंट जोन्स टिक पाए जिन्होंने 33 रन बनाए.

पिछले 44 वर्षों से चल रहा सिलसिला अब तक जारी है कि इंग्लैंड की टीम पाकिस्तान में खेली जानी वाली सिरीज़ का पहला मैच कभी नहीं जीत पाई है.

इस तरह पाकिस्तान ने तीन टेस्ट मैचों की सिरीज़ में 1-0 से बढ़त हासिल कर ली है, अगला मैच रविवार से फ़ैसलाबाद में खेला जाना है.

इंग्लैंड के पीटरसन और फ्लिंटॉफ़ जैसे खिलाड़ियों ने पाकिस्तानी गेंदबाज़ों से निबटने की कोशिश तो की लेकिन वे कामयाब नहीं हो सके.

इंग्लैंड की बल्लेबाज़ी अभ्यास मैचों में भी गड़बड़ ही दिख रही थी और पहले टेस्ट में उसे चुस्त-दुरूस्त नहीं कर पाए, और अब रविवार से उन्हें पाकिस्तानी गेंदबाज़ों का एक बार फिर सामना करना है.

पाकिस्तान के सलमान बट्ट को मैन ऑफ़ मैच का ख़िताब दिया गया, उन्होंने इस मैच में कुल 196 रन बनाए, पहली पारी में 74 और दूसरी में 122 रन.